**杜預**（粵拼：dou6 jyu6；222年—285年），字**元凱**（jyun4 hoi2），京兆杜陵人（而家陝西西安東南），原本係三國中曹魏嘅人，晉朝建立後改爲入仕西晉，係西晉緊要嘅文臣、武將。因爲才藝多樣，時人稱爲**杜武庫**（dou6 mou5 fu3）。佢出身自京兆杜氏，佢阿爺係曹魏名臣杜畿，老豆係杜恕。

杜預嘅才能智足多謀，外加佢有平定東吳嘅功勞，結束三國局面，因爲寫入小說《三國演義》而有好多人知道佢。杜預當時亦係位文官，係個有好多計策嘅經濟家，佢劃定政策，幫晉朝變得富強。

小史
--

杜預係杜畿嘅內孫，杜畿做過三國時曹魏嘅尚書僕射。杜預老豆係杜恕，曾做過幽州（而家北京一帶）刺史。

杜預自少年時就才兼文武。佢學問淵博，經常自豪噉講：

立德呢樣嘢我唔敢諗，不過立功名於後世我就做得到。（德不可以企及，立功立言可庶幾也。）
杜預幾沉迷左丘明嘅書《左傳》，經常帶佢喺自己身邊。當佢去埞，佢經常喺自己馬上帶書，所以啲人話杜預有「左傳癖」。

杜恕因爲同魏國權臣司馬懿有矛盾，令佢收監入獄，雖然之後放返出來，但貶爲庶人，死喺流放地。由此喺一段長時間內，杜預唔得曹魏朝廷重用。

魏時任官
----

喺司馬懿同佢嘅仔司馬師死後，司馬師嘅細佬司馬昭繼任攬權，繼位晉王。杜預娶咗司馬昭嘅妹高陸公主，令佢起用爲尚書郎，繼襲阿爺嘅爵位豐樂亭侯，之後轉做相府軍事。

263年，杜預喺鍾會領下去打蜀漢，任職鎮西長史。264年頭，鍾會滅蜀漢之後，又謀反司馬昭，結果被殺。杜預諗計令佢自己甩到罪。

文官
--

### 制定法律

265年，司馬昭嘅仔司馬炎頂替老豆做晉王，之後廢咗魏元帝曹奐，創立晉朝，即位晉武帝。

杜預共將軍賈充參加制定律例，之後佢自己做註解，上奏朝廷。佢強調法律嘅根本係：

* 法律必須「直」（直接）同「簡」（簡單），詞語必須明白到啲平民好易曉，知道有乜嘢唔犯得。啲嘢明白，噉違犯嘅人少咗，亦就減少咗刑罰。
* 法律必須符合分級清晰嘅要求。

佢嘅意見畀人接受，部法律亦得頒佈用喺全國。泰始律喺268年頒行，有20篇、620條，係按住儒家學說嘅原則制成嘅法律。

### 組織人事

晉朝初頭時，杜預任職河南尹。佢注重將京都建設成朝廷嘅民衆教化中心。之後，佢交付任務去撰草文本來察覈官吏嘅升降。杜預分析之前各時期各種察覈方法嘅優、弱點，之後佢指出話：爲咗評估官員優劣，最好方法係設專門嘅考覈官。

具體做法係：每年各個官吏組織薦舉出優秀嘅人，記爲「優」，再搵出差嘅人記爲「劣」，然後上奏畀朝廷知。連續六年後，上級機關總結出人選。連續六年攞到「優」嘅人會提拔到更高；連續六年攞到「劣」嘅人會免任；六年中優多過劣嘅人會繼續喺原位任職；劣多過優嘅人會降到下級。

### 國家建設

晉武帝任用杜預做度支尚書。佢上奏畀武帝，主張「立藉田，建設邊界地方，討論處理軍隊、國家嘅關重事務」。

佢督促啲人去做水利工程，起糧庫，定價五穀，調整食鹽轉運，制定稅收法律。佢提出超過50條嘅建議，都得武帝批準。

佢睇嗰陣時嘅曆法唔夠正確，唔符合太陽嘅軌道，佢奏呈畀武帝一份《二元乾度曆》。呢份曆法後尾流行得好開。

佢又話喺孟津區域（喺黃河邊），水勢險到啲船好易反，由於噉，佢奏請武帝喺富平津起橋過河。雖然有反對意見，不過杜預仲係捍衛自己嘅觀點。晉武帝批準咗起橋。橋起好咗，皇帝同各位官員走來橋度視察飲酒。武帝舉起酒盞，讚揚佢話：

若無咗卿，點會有呢條橋呢！（非君，此橋不立也。）
278年秋天，個天落咗好多日雨，蝗蟲四處橫行成蝗災。杜預奏書講清農業嘅艱難情形，提出分3萬5千隻水牛、牛畀受緊天災嘅地方來耕田用。

由於佢貢獻咗好多大計策畀晉朝，當時命名杜預做「杜武庫」，意思上讚佢淵博、聰明過人。

武將
--

### 反間吳國

晉武帝登基喺三國末年，嗰陣時蜀漢已經滅咗。南邊只得番弱過晉朝嘅東吳。吳帝係孫皓，佢殘暴，好失人心；不過，東吳有長江險阻。因爲噉，喺朝廷，除咗少數人如羊祜、杜預同張華有意想打吳國外，大部分人都驚咗戰爭而唔贊成。

大將羊祜喺朝中揸兵權，多次提議打吳國，但啲大臣未想出兵住。過咗多年後，羊祜老咗病咗，死之前羊祜薦舉杜預畀晉武帝。武帝聽咗，封杜預做平東將軍。到羊祜死時，佢封做鎮南大將軍、都督荊州諸軍事，頒畀佢追鋒車。

杜預去到邊關，集中操練軍士，揀出精銳。之後杜預出兵打頭一場仗，利用吳將張政防備疏忽，打贏吳軍。

張政係東吳名將，輸咗場仗好醜，於是輸咗嘅信息唔敢報畀吳主孫皓。杜預知咗件事，於是派人帶從張政度攞到嘅戰利品畀孫皓。孫皓好憎於是罷職張政，派武昌嘅劉憲換低佢。

完成準備後，杜預上書畀晉武帝，求佢起大軍打吳國來統一中國。佢分析明來聽：

「……而家敵軍只集中防守（長江）下游，而忽略上游……賊勢已窮，無得守得全呢兩處。佢哋無可能畀西面增兵，噉會令京都空虛。呢個係破吳嘅好機會……」
晉武帝批準杜預嘅奏本。不過，晉帝無畀佢遞啲大將如王濬做總指揮，而係派寵臣賈充做大都督。

### 消滅東吳

279年12月，20萬晉軍分六路從水、陸進攻東吳。杜預帶勁軍自襄陽南下到江陵。

280年正月，杜預喺江陵駐軍。佢分軍包圍而唔進攻，佢自上游斬斷吳軍嘅退路，又自下游斷咗吳軍嘅進路。另外，佢派參軍樊顯、尹林共太守周奇引軍沿江西進，打入城邑，佔得啲城。

之後杜預派周旨、伍巢半夜帶軍配合王濬打樂鄉城。吳國都督孫歆好慌，精神紊亂。孫歆帶軍出去打王濬，但敗陣，走夾唔唞。周旨佈置伏兵，溝入敗走入城嘅吳軍，侵入樂鄉城，直至孫歆嘅帳下，生擒孫歆。

樂鄉嘅主將被捉，吳軍大亂。杜預落令加緊圍困江陵。吳將伍延派人詐降，喺城度秘密佈置軍兵來偷襲晉軍，但唔得。杜預督促晉軍強攻入城，消滅吳軍，佔據江陵。

東吳上游嘅防守綫無咗，自長江到湘江、廣州嘅各地方都陸續畀晉軍接收。將領王濬嘅大軍進入建業，生擒孫皓。不過，王濬貪功，上奏朝廷話佢自己攞到都督孫歆嘅頭。之後杜預帶孫歆返來，個個人先知咩回事，喺京城洛陽嘅人都笑呢件事。

杜預將吳人將士同埋佢哋啲家眷搬去江北來補充入嗰度嘅人口。佢又任命啲人喺南郡做長史，來睇住啲地方。晉朝新入手嘅地方好快回復穩定。

戰後計策
----

杜預凱還，封做當陽縣侯，食邑9600戶。佢嘅仔杜耽亦得封做亭侯。

返咗襄陽後，佢上奏武帝話自家代代做文官，只有佢做武官，所以想辭職，但武帝唔准。

中國一統喺晉朝手中。杜預繼續實現一系列計策來發展國家。佢話：「天下雖已安穩，但戰爭危機唔係冇」（天下雖安，忘戰必危）。佢實施呢啲主張：

1. 繼續訓練軍士，起多啲學堂。結果佢鎮治嘅江漢地方教化得好廣。
2. 起啲營寨保衛邊疆，注重啲重要嘅地方。
3. 造水利淋田，割地分區，畀啲人耕，令人民同朝廷共同有利。
4. 開楊口水路。之前只有自沔漢到江陵嘅水路，過一千里。想北上時只能徒步。杜預開咗條自夏水到巴陵長超過一千里嘅河路，噉啲人行過時減少咗長江嘅險阻，自桂州到京都運載糧食嘅路亦得開通。

由於呢啲功勞，當時南中國嘅人民感恩佢，嗌佢做「杜父」。佢哋仲作出歌仔歌頌杜預：

後世無叛由杜翁，孰識智名與勇功。（後世人咁安穩都係杜翁功勞，邊個識佢才智過人、功勞大呢！）
當時杜預係個盡心公事嘅人。提出嘅意思定咗，佢會堅決實現佢，經常檢查多次，所以做嘢好少失敗。

晉朝朝廷喺統一中國後，皇帝掛住享樂，對於平吳一事將領王濬、王渾爭功，互相打擊。杜預喺南方鎮守，多次派人帶錢銀去賄賂朝中權貴。有人問佢點解噉做，佢答：

我驚畀啲人陷害，唔係想𠱁權貴。（吾但恐為害，不求益也。）
285年，杜預死，虛壽63歲。晉武帝追贈佢做征南大將軍、開府儀同三司，謚號「成」。

睇埋
--

* 司馬昭
* 司馬炎
* 鍾會

參攷資料
----

* 房玄齡. 〈列傳第四：杜預傳〉. 《《晉書》》.
* 陳壽（著）；裴松之（注）. 〈魏書 — 任蘇杜鄭倉傳：杜恕傳〉. 《《三國志》》. 詔封恕子預為豐樂亭侯，邑百戶。……預字元凱，司馬宣王女婿。王隱晉書稱預智謀淵博，明於理亂，常稱「德者非所以企及，立功立言，所庶幾也」。大觀群典，謂公羊、穀梁，詭辨之言。又非先儒說左氏未究丘明意，而橫以二傳亂之。乃錯綜微言，著春秋左氏經傳集解，又參考眾家，謂之釋例，又作盟會圖、春秋長曆，備成一家之學，至老乃成。尚書郎摯虞甚重之，曰：「左丘明本為春秋作傳，而左傳遂自孤行；釋例本為傳設，而所發明何但左傳，故亦孤行。」預有大功名於晉室，位至征南大將軍，開府，封當陽侯，食邑八千戶。
* 房玄齡. 〈志第十六：食貨志〉. 《《晉書》》. 杜預上疏曰：……東南以水田為業，人無牛犢。今既壞陂，可分種牛三萬五千頭，以付二州將吏士庶，使及春耕。
* Trịnh Phúc Điền, Khả Vĩnh Quyết, Dương Hiệu Xuân（字未定，僅參攷：鄭福田、可永決、楊號春） (2006年). 〈卷一〉. 《Tướng soái cổ đại Trung Hoa（漢喃：將帥古代中華；中譯：中華古代將帥）》 (越南文). 青年出版社（Nhà xuất bản Thanh niên；家出版青年）. `{{cite book}}`: templatestyles stripmarker in `|publisher=` at position 88 (help); templatestyles stripmarker in `|title=` at position 89 (help)CS1 maint: multiple names: 作者名單 (link)

註
-

1. 1 2 3 4  據《晉書》嘅《武帝紀》，杜預死於太康五年閏十二月，據兩千年中西曆轉換，對應嘅西曆係285年1月23號到2月21號之間。而據《晉書》嘅《杜預傳》，佢享年虛歲六十三歲，亦即西曆生年約喺222年。255年係司馬昭上臺執政嘅年份，之前杜預由於老豆嘅帶罪身份，累及佢唔受委任，喺同司馬昭嘅妹結婚後，佢就因此獲得官職，所以杜預約喺255年後開始活躍。
2. ↑  度支尚書似而家嘅財政部長，負責預算支出。
3. ↑  晉滅吳之戰開始於晉咸寧五年十一月（農曆），查兩千年中西曆轉換，當年農曆十一月開始於西曆279年12月21號，到280年1月18號止。

| * 睇
* 傾
* 改
漢末同三國時嘅人物 |
| --- |
| 政治人物 | 

|  |  |
| --- | --- |
| 東漢 | 漢靈帝 ‧ 弘農王 ‧ 漢獻帝 |
| 曹魏 | 魏武帝 ‧ 魏文帝 ‧ 魏明帝 ‧ 邵陵厲公 ‧ 高貴鄉公 ‧ 魏元帝 |
| 蜀漢 | 漢昭烈帝 ‧ 漢後主 |
| 東吳 | 吳武烈帝 ‧ 長沙桓王 ‧ 吳大帝 ‧ 會稽王 ‧ 吳景帝 ‧ 歸命侯 |
| 西晉 | 司馬昭 ‧ 司馬炎 |
| 其他 | 董卓 ‧ 公孫瓚 ‧ 劉表 ‧ 劉琮 ‧ 劉焉 ‧ 劉璋 ‧ 呂布 ‧ 馬騰 ‧ 孟獲 ‧ 袁紹 ‧ 袁術 ‧ 張角 ‧ 張魯 ‧ 公孫度 ‧ 公孫康 ‧ 公孫恭 ‧ 公孫淵 ‧ 韓遂 ‧ 劉繇 ‧ 袁譚 ‧ 袁尚 |

 |
| 后妃夫人 | 

|  |  |
| --- | --- |
| 東漢 | 董太后 ‧ 何太后 ‧ 董貴妃 ‧ 伏壽 ‧ 曹節 |
| 曹魏 | 卞夫人 ‧ 甄皇后 ‧ 郭女王 ‧ 懷皇后 |
| 蜀漢 | 甘夫人 ‧ 糜夫人 ‧ 孫夫人 ‧ 吳后 |
| 東吳 | 吳夫人 ‧ 大喬同小喬 ‧ 步練師 |
| 其他 | 黃夫人 ‧ 張春華 |

 |
| 官吏 | 

|  |  |
| --- | --- |
| 曹魏 | 郭嘉 ‧ 鮑勳 ‧ 賈詡 ‧ 陳登 ‧ 司馬朗 ‧ 司馬懿 ‧ 司馬孚 ‧ 司馬師 ‧ 徐庶 ‧ 荀攸 ‧ 荀彧 ‧ 丁儀 ‧ 董昭 ‧ 楊修 ‧ 鍾繇 ‧ 王朗 ‧ 劉曄 ‧ 滿寵 ‧ 程昱 ‧ 華歆 ‧ 許攸 ‧ 王凌 ‧ 衞瓘 ‧ 曹熊 ‧ 陳群 ‧ 龐淯 ‧ 邴原 ‧ 杜畿 ‧ 裴潛 |
| 蜀漢 | 龐統 ‧ 彭羕 ‧ 諸葛亮 ‧ 許靖 ‧ 孫乾 ‧ 馬良 ‧ 費褘 ‧ 蔣琬 ‧ 法正 ‧ 董允 ‧ 楊儀 ‧ 黃皓 ‧ 李嚴 |
| 東吳 | 張昭 ‧ 張紘 ‧ 孫邵 ‧ 諸葛瑾 ‧ 諸葛恪 ‧ 魯肅 ‧ 士燮 ‧ 虞翻 ‧ 孫峻 ‧ 孫綝 ‧ 步騭 ‧ 顧雍 ‧ 朱治 ‧ 濮陽興 ‧ 鍾離牧 |
| 西晉 | 王祥 ‧ 賈充 ‧ 衞瓘 |
| 其他 | 劉虞 ‧ 張讓 ‧ 趙忠 ‧ 曹嵩 ‧ 韓馥 ‧ 陳宮 ‧ 沮授 ‧ 田豐 ‧ 陶謙 ‧ 審配 ‧ 張楊 ‧ 楊彪 ‧ 馬日磾 ‧ 王允 ‧ 士孫瑞 ‧ 孔融 ‧ 臧洪 ‧ 李儒 ‧ 張邈 ‧ 張超 ‧ 蔡邕 ‧ 諸葛玄 ‧ 劉琦 ‧ 蒯良 ‧ 蒯越 ‧ 張松 ‧ 耿紀 |

 |
| 將領 | 

|  |  |
| --- | --- |
| 曹魏 | 龐德 ‧ 典韋 ‧ 夏侯惇 ‧ 夏侯淵 ‧ 許褚 ‧ 曹洪 ‧ 曹仁 ‧ 曹真 ‧ 徐晃 ‧ 張郃 ‧ 張遼 ‧ 于禁 ‧ 樂進 ‧ 郭淮 ‧ 賈逵 ‧ 鄧艾 ‧ 鄧忠 ‧ 鍾會 ‧ 夏侯傑 ‧ 夏侯霸 ‧ 夏侯楙 ‧ 曹爽 ‧ 曹彰 ‧ 曹休 ‧ 李典 ‧ 臧霸 ‧ 毌丘儉 ‧ 諸葛誕 ‧ 陳泰 |
| 蜀漢 | 黃忠 ‧ 劉封 ‧ 馬超 ‧ 嚴顏 ‧ 魏延 ‧ 關平 ‧ 關興 ‧ 關羽 ‧ 張飛 ‧ 張苞 ‧ 趙雲 ‧ 馬岱 ‧ 王平 ‧ 馬謖 ‧ 黃權 ‧ 鄧芝 ‧ 姜維 ‧ 諸葛瞻 ‧ 廖化 ‧ 雷銅 ‧ 孟達 ‧ 馬忠 ‧ 陳到 |
| 東吳 | 周瑜 ‧ 甘寧 ‧ 孫桓 ‧ 陸抗 ‧ 陸遜 ‧ 陸景 ‧ 周泰 ‧ 黃蓋 ‧ 呂蒙 ‧ 凌統 ‧ 凌操 ‧ 太史慈 ‧ 程普 ‧ 徐盛 ‧ 朱然 ‧ 丁奉 ‧ 潘璋 ‧ 蔣欽 ‧ 馬忠 ‧ 韓當 ‧ 呂範 ‧ 呂據 ‧ 陶璜 |
| 西晉 | 王濬 ‧ 羊祜 ‧ 杜預 |
| 其他 | 張寶 ‧ 張梁 ‧ 張燕 ‧ 馬元義 ‧ 皇甫嵩 ‧ 朱儁 ‧ 何進 ‧ 丁原 ‧ 華雄 ‧ 鮑信 ‧ 紀靈 ‧ 文醜 ‧ 顏良 ‧ 李傕 ‧ 郭汜 ‧ 張濟 ‧ 樊稠 ‧ 段煨 ‧ 徐榮 ‧ 胡軫 ‧ 張繡 ‧ 張任 ‧ 淳于瓊 ‧ 袁熙 ‧ 高幹 ‧ 笮融 ‧ 侯選 ‧ 程銀 ‧ 張橫 ‧ 成宜 ‧ 李堪 ‧ 馬玩 ‧ 楊秋 ‧ 梁興 ‧ 蘇飛 ‧ 李蒙 ‧ 王方 ‧ 董承 ‧ 楊奉 ‧ 韓暹 ‧ 黃祖 ‧ 高沛 |

 |
| 其他 | 華佗 ‧ 張仲景 ‧ 曹植 ‧ 曹沖 ‧ 孫紹 ‧ 王粲 ‧ 蔡琰 ‧ 彌衡 ‧ 成濟 ‧ 趙越 ‧ 馬休 ‧ 馬鐵 ‧ 管輅 ‧ 張苞 ‧ 左慈 ‧ 龐德公 ‧ 葛玄 |
| 睇埋 | 三國人物 ‧ 虛構人物 ‧ 虛構事件 |